2017.gada \_\_\_.\_\_\_\_\_\_\_ Rīkojums Nr.\_\_\_\_

Rīgā (prot. Nr.\_\_, \_\_\_.§)

**Par Paula Stradiņa Medicīnas vēstures muzeja reorganizāciju un tā struktūrvienības – filiāles ”Jēkaba Prīmaņa Anatomijas muzejs” nodošanu Rīgas Stradiņa universitātei**

1. Saskaņā ar Muzeju likuma 8.panta pirmo daļu un Valsts pārvaldes iekārtas likuma 15.panta trešās daļas 1.punktu ar 2017.gada 1.jūniju reorganizēt veselības ministra pakļautībā esošo tiešās pārvaldes iestādi – Paula Stradiņa Medicīnas vēstures muzejs, atdalot no tās struktūrvienību - filiāli ”Jēkaba Prīmaņa Anatomijas muzejs”, un filiāli ”Jēkaba Prīmaņa Anatomijas muzejs” nodot atvasinātajai publiskajai personai Rīgas Stradiņa universitātei.

2. Noteikt, ka Rīgas Stradiņa universitāte ir filiāles ”Jēkaba Prīmaņa Anatomijas muzejs” saistību, tiesību un mantas pārņēmēja.

3. Veselības ministram nedēļas laikā pēc šā rīkojuma stāšanās spēkā izveidot Paula Stradiņa Medicīnas vēstures muzeja reorganizācijas komisiju. Reorganizācijas komisijai veikt filiāles ”Jēkaba Prīmaņa Anatomijas muzejs” materiālo un finanšu līdzekļu inventarizāciju, noteikt mantas vērtību un saistību apjomu, kā arī nodrošināt filiāles ”Jēkaba Prīmaņa Anatomijas muzejs” mantas un saistību, arhīva un lietvedības nodošanu Rīgas Stradiņa universitātei saskaņā ar šī rīkojuma 1.punktā noteikto.

4. Veselības ministrijai sagatavot un Veselības ministram līdz 2017.gada 1.maijam iesniegt noteiktā kārtībā Ministru kabinetā ar Paula Stradiņa Medicīnas vēstures muzeja reorganizāciju saistītos tiesību aktu projektus.

5. Ar reorganizāciju saistītos izdevumus segt no Paula Stradiņa Medicīnas vēstures muzeja likumā ”Par valsts budžetu 2017.gadam” piešķirtajiem valsts budžeta līdzekļiem.

Ministru prezidents Māris Kučinskis

Veselības ministre Anda Čakša

Iesniedzējs: Veselības ministre Anda Čakša

Vīza: Valsts sekretārs Kārlis Ketners